JohanHeinsen/ENO huggingface dataset:
Lolland-Falsters Stifts-Tidende, 1843-03-18
Man vil anlægge en Jernbane fra Kjøbenhavn til Valdby og maaskee til Roeskilde, Bravo! Men man vil for Handelens Skyld fortsætte den til en Kjøbstad paa Sjællands Vestkyst. – Naar der andre Steder er en mægtig Handel og Freqvents mellem to Byer, siger man: Her er Handel og Freqvents, her er Trang til en Jernbane. Ved nærværende Leilighed vil man komme til at sige: Her er en Jernbane, her er Trang til Handel og Freqvents. (Cors.)
Lolland-Falsters Stifts-Tidende, 1843-03-18
Hof- og Stadsretten paakiendte i Tirsdags Eftermiddag den imod Redactricen af den Frisindede M. C. Rosenhoff og hendes Broder Claudius Rosenhoff anlagte Pressesag, under hvilken tillige Hr. Bogtrykker Trier var inddragen. Den Første idømtes 200 Rbdlr. Mulct, den Anden 500 Rbd. Mulct og 5 Aars Censur og den (Berl. Tid.) Sidste 1000 Rbd. Mulct.
Lolland-Falsters Stifts-Tidende, 1843-03-18
Det Beckerske Selskab, under Hr. Orlamundts Direction, har i Helsingør givet Dina for fuldt Huus. Titelrollen udførtes af Madame Orlamundt, som efter Stykket fremkaldtes med almindelig Applaus.
Lolland-Falsters Stifts-Tidende, 1843-03-18
(Corresp.) Kjøbenhavn den 14de Marts. Kieler Corresp. Blatt klager over Forretningernes langsomme Gang i Regjerings-Collegierne, og mener, at det eneste Middel derimod er Jndførelsen, af Ministerialforvaltning. Til en vis Grad er Ministerialforvaltningen allerede indført hos os, i det nemlig i de Collegier, der ere inddeelte i Sectioner, vedkommende Sectionschefer ere indrømmede en betydelig Myndighed til at afgjøre Sager paa egen Haand; men, det er mærkeligt nok, hidindtil synes Forretningerne ikke at være fremmede derved, skjøndt ingen upartisk vil kunne nægte, at det er dygtige Mænd, Christian den 8de har stillet i Spidsen for Collegierne. Aarsagerne turde fornemmelig være at søge i, deels at den gamle, formelle og vidtløftige Maade at behandle Sagerne, saavidt os bekjendt, er bibeholdt, deels i, at man indrømmer de underordnede Autoriteter altfor liden Myndighed. Naar en underordnet Embedsmand. der forresten kan indtage en betydende Stilling i Staten, er saa indskrænket i sin Myndighed, at han ikke tør tillade sig en Udgivt af et Par Rbd., skjøndt han anseer den for nødvendig, uden først at indhente vedkommende Collegiums Samtykke; saa kan det ikke andet end give Anledning til uendelig meget Skriveri. Vi indrømme gjerne, at der maa være Grændse for en saadan bemyndigelse, der saare let kan misbruges, men saadan en Grændse turde vel ogsaa være at træffe, og Vedkommende maatte gjøres ansvarlige for Misbrug. Jøvrigt maae vi mene, at Ministerialforvaltning i Ordets fulde Betydning kun hører hjemme i constitutionelle Stater, i en Stat, hvor Ministrene ifølge Statsforfatningen kun ere ansvarlige for Kongen, turde det være meget betænkeligt at stille Enkeltmand med afgjørende Myndighed i Spidsen for Regjeringsdepartementerne. Ministerialdespotismen i Frankrig under Ludvig den 15de kan tjene os til et advarende Exempel. Man støder jevnlig paa Personer i Livet, hvis Forældre, deels af romantisk Affection, deels at barokke Jndfald, have tildeelt dem ganske besynderlige Navne; men vi have dog aldrig stødt paa et saa curiøst Fornavn, som vi forleden Dag tilfældigviis fandt i Statscalenderen, nemlig: Constantinopolitanorumque. Da vi ikke finde det passende nøiere at betegne Navnets Eier, maae vi anbefale Enhver, der ikke vil troe os, at gjennemgaae Statscalenderen, hvor han nok vil finde det.
Lolland-Falsters Stifts-Tidende, 1843-03-18
Det er bekjendt nok, at den franske Literatur, baade den ældre og den nyere, i høiere Grad end noget andet Lands Literatur eier en Mængde letfærdige og usædelige Skrifter. En Boghandler Terry i Paris maa dog have gjort det altfor galt, da man af Journal des debats erfarer, at han, for at have udgivet Skrifter, hvori den offentlige Sædelighed er angrebet, og den catholske Religion gjort latterlig, er dømt til 5 Aars Fængselstraf og 6000 Francs Bøder. En Marquis de Sade udgav i Napoleons Tid, et saare anstødeligt Skrift, og var uforskammet nok til at dedicere det til Keiseren. Denne tog Sagen paa den rigtige Maade, og sendte Forfatteren i Daarekisten.
Lolland-Falsters Stifts-Tidende, 1843-03-18
Ledige Embeder. Told- og Consumtionsinspecteur-Embedet i Rudkjøbing. 1200 Rbd. Øster- og Vester=AsselsSognekald i Aalborg Stift 165 Rbd. Opslaaet vacant den 16de Marts.
Lolland-Falsters Stifts-Tidende, 1843-03-18
Reisende fra den 8de til den 15de Marts 1843. Fra Gaabense til Vordingborg. Med Pakkeposten: Fabrikbestyrer Reimann, Jomfru Homann, Styrmand Marqvardt, Kjøbmand Krøyer; Skipper Andrea; Jomfru Bøhme. Med Personposten: Skibsfører Sonne; Boghandler Thaarup; Pastor Biering. Udenfor Posterne. Handelsfuldmægrig Grotiean; Pastor Lund. Fra Vordingborg til Gaabense. Med Pakkeposten Dhrr. Alsing og Rosen; Lærling Hoffensberg. Med Personposten: Frøken Steimann, Landmand Køhler. Udenfor Posterne, Kjøbmand Krøyer, Pastor Lund; Capellan Lund.
Lolland-Falsters Stifts-Tidende, 1843-03-18
Udenlandske Efterretninger. De vigtige Forhandlinger i det franske Deputeretkammer angaaende Regjeringens hemmelige Udgifter have frembragt et meget gunstigt Jndtryk i England, hvor man ikke alene er særdeles vel tilfreds med at det fredelskende Guizotske Ministerium bliver i Besiddelse af Magten, men ogsaa med Glæde har bemærket, at Oppositionen i det Hele har omtalt England paa en agtelsesfuld og venskabelig Maade og ikke betjent sig af saadanne fjendtlige Yttringer, af hvilke der endnu forekom saa mange under Adressediscussionen. - Kamrene begynde nu paa de almindelige Lovgivningsarbeider, og skulle for det Første især beskjæftige sig med Sukkerloven, som allerede med stor Jver drøftes i Bladene. Oppositionen vil gjøre et Forslag, som maaskee endnu kan bringe Ministeriet i nogen Forlegenhed: at intet Departement maa vælge mere end een Embedsmand til Deputeret. Der findes nemlig henved 200 Embedsmænd blandt de Deputerede, og da disse kunde afsættes af Ministrene, er deres Stemmefrihed i vigtigere politiske Sager ofte meget indskrænket, hvorfor der ofte er gjort Forsøg paa enten ganske at berøve dem Valgbarheden, eller dog at indskrænke deres Antal. – Man siger, at Thiers, hvis Taushed ved de vigtige Sager, som denne Gang ere blevne forhandlede, har været saa paafaldende, aabenbar vil adskille sig fra det yderste venstre Parti. - Uenigheden mellem Frankrig og Spanien synes nu ganske at være bilagt. Den franske Consul i Barcelona, Hr. Lesseps, vil om nogen Tid blive kaldt tilbage og forfremmet til en høiere Post, efterat den spanske Regjering har givet ham formelig Æresopreisning for de Fornærmelser og Bagvaskelser hvorfor han havde været Gjenstand. - Den franske Krigsmagt, i Algier skal til Foraaret betydelig forstærkes for at fuldende Landets Undertvingelse og besætte flere faste Puncter, saa at det vil blive muligt at forhindre Abdel Kaders bestandig gjentagne Angreb, og i Fremtiden ikke anvende saa meget paa denne kostbare Coloni.
Lolland-Falsters Stifts-Tidende, 1843-03-18
Gudstjeneste. Imorgen begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1843-03-18
AVERTISSEMENTS.
Lolland-Falsters Stifts-Tidende, 1843-03-18
Dødsfald. Løverdagen den 11te Marts d. A., om Eftermiddagen Kl. 31, bortkaldte Gud, ved en stille og rolig Død, til et bedre Liv vor kjærlige, trofaste og retskafne Fader: Consistorialraad Ludvig Michael Lund, Sognepræst for Nørre Vedbye og Nørre Alslev Menigheder, paa Falster, i hans Alders 72de Aar, efter flere Maaneders tiltagende Svagelighed. Dette bekjendtgjöres herved, med dyb Veemod, af hans 5 efterlevende Børn.
Lolland-Falsters Stifts-Tidende, 1843-03-18
Den sjeldne Iver, Uegennyttighed og Retsindighed, hvormed han virkede i de ham betroede Embeder, vil stedse sikkre ham et hæderligt Eftermæle. Riserup Prætsegaard den 14de Marts 1843. Paa egne og fraværende Sødskendes Vegne, J. Chr. Lund. J. W. Lund. M. E. Lund. Cabinet af perspectiviske Rundmalerier.
Lolland-Falsters Stifts-Tidende, 1843-03-18
Jmorgen (Søndagen den 19de de.) har Undertegnede den Ære at forevise sit Cabinet for sidste Gang, bestaaende af følgende Prospecter, Stort Rundmalerie af Kjøbenhavn, Bergen, Slaget ved Waterloo, Kongens Nytorv, Frederiksborg Slot, Gravdahl, Jselwald, et Maaneskin-Landskab, og Jsaakskirsen i St. Petersborg. Tillige har jeg den Ære herved at aflægge min forbindtligste Tak til det ærede Publikum for den beviste Velvillie. Ærbødigst Fr. Otte,
Lolland-Falsters Stifts-Tidende, 1843-03-18
Landskabsmaler.
Lolland-Falsters Stifts-Tidende, 1843-03-18
Det iaar med smukke nye, paa det Beqvemmeste indrettede Cahytter, forsynede Jerndampskib "Königinn Caroline Amalie af Flensborg, Capitain P. Jordt, vil i dette Aar, fra Begyndelsen af April komme i Farten paa følgende Dage. Fra Flensborg til Kjøbenhavn: Fra Begyndelsen af April til 14de Mai incl. Søndag Middag Kl. 12. 21de Mai til 6te August incl. Søndag Aften Kl. 10. 13de August til ult. October incl. Søndag Middag Kl. 12. Fra Kjøbenhavn til Aarhuus, Tirsdag Aften Kl. 7. Fra Aarhuus til Kjøbenhavn, Torsdag Morgen Kl. 4. Fra Kjøbenhavn til Flensborg, Fredag Morgen Kl. 5.
Lolland-Falsters Stifts-Tidende, 1843-03-18
Paa Routen mellem Flensborg og Kjøbenhavn anløber Skibet følgende Steder; Bruusnis, Svendborg, Lohals paa Langeland, Gaabense paa Falster, Koster paa Møen og Kallehave paa Sjælland. Hvilken Dag Skibet begynder Farten, skal nærmere blive bekjendtgjort. For at paasee bedre Orden, og til de Reisendes Beqvemmelighed, vil der iaar følge en Conducteur med Dampskibet. Forbindelse med ovennævnte Dampskib vil der atter iaar blive sat en Dagvogn i Gang mellem Nykjøbing og Gaabense, hvorom det nærmere, ligesom om Dampskibets Ankomst og Afgang til og fra Gaabense, vil blive bekjendtgjort. Gaabense Befordringscontoir den 15de Marts 1843. Arnkiel. Comiteen for den Lollands-Falsterske Afdeling af Selskabet til Hesteavlens Fremme indbyder herved Dhrr. Subskribentere til en Generalforsamling, som afholdes Mandagen den 27de Marts d. A. paa Gjæstgivergaarden i Saxkjøbing om Formiddagen Kl. 11, hvor følgende Forlodning foretages: 1. 8 Bedækninger ved Fuldbl. Hingsten Cigar; dito ved dito Palæmon; dito ved dito Clandesley. dito ved Hingsten Gaberlunzi. 2, en graaskimlet Hoppe, 10 Qvt. 1 Tom. høi, 5 Aar gammel, efter Gaberlunzi, en graaskimlet Hoppe, 10 Qvt. 1 1/2 Tom. høi, 4 Aar gammel, efter dito; en mørkerød Hoppe uden Aftegning, 10 Qv. 1 1/2 Tom. høi, 4 Aar gammel, efter Claudesley; en blankbruun Hoppe, 10 Qvt, 2 Tom. høi, 2 Aar gammel, efter Cigar.
Lolland-Falsters Stifts-Tidende, 1843-03-18
Subskriptionen staaer aaben til den 26de Marts og modtages af enhver af Comiteens Medlemmer. Man tillader sig at vente et talrigt Møde. Den 13de Marts 1843. Reventlow. Rosenørn Lehn. Friis. Wilhelm. Fuldblodshingsten Palæmon.
Lolland-Falsters Stifts-Tidende, 1843-03-18
Dhrr. Jnteressentere i Fuldblodshingsten Palæmon indbydes herved til et Møde paa Gjæstgivergaarden i Saxkjøbing Mandagen den 27de dennes Kl. 10 Formiddag. De Udeblivende ansees at samtykke i, hvad de Mødende maatte beslutte. Ourebygaard den 14de Marts 1843. Rosenørn Lehn.
Lolland-Falsters Stifts-Tidende, 1843-03-18
Hos Bødkermester Sødring i Østergade kan bekommes, efter Bestilling, af godt, tørt Træ, store og mindre Hollænderi=Bøtter af Aske, Eeg- og Bøge-Træ, ligesom man ønsker samme, med mere Bødker=Arbeide af forskjellig Slags, og til billige Priser.
Lolland-Falsters Stifts-Tidende, 1843-03-18
Udsalg af Have- og Blomsterfrøe.
Lolland-Falsters Stifts-Tidende, 1843-03-18
Paa Apotheket i Saxkjøbing kan erholdes alle Slags særdeles godt Have- og Blomsterfrøe til de billigste Priser.
Lolland-Falsters Stifts-Tidende, 1843-03-18
Til billige Priser kan atter erholdes hos mig Mølle Sigtedug i forskjellige Nummere. C. Barlon.
Lolland-Falsters Stifts-Tidende, 1843-03-18
Gode friske Charlotter kunne faaes hos Undertegnede. C. Barlon.
Lolland-Falsters Stifts-Tidende, 1843-03-18
Paalideligt godt tydsk Urtefröe bekommes i Stubbekjøbing hos Wilh. Jacobsen.
Lolland-Falsters Stifts-Tidende, 1843-03-18
Auctioner. Onsdagen den 29de denne Maaned om Formiddagen Kl. 11 slet, bliver i Gaabense Færgegaard ved Auction bortsolgt endeel Sædebyg, Kartofler, nogle Skippund udmærket fedt og godt røget Flæsk, 2 de Ornegrise, 4 Maaneder gamle og af den store Normanske Race, endeel Bornholmsk Leertøi, endeel Foustager og Fjerdinger, en smuk sølvbeslagen Meerskums Pibe samt et Par solide og gode store velfodrede Arbeidsheste. Vederhæftige Kjøbere gives Credit til dette Aars Mortensdag. Nykjøbing den 18de Marts 1843. Pontoppidan.
Lolland-Falsters Stifts-Tidende, 1843-03-18
Jfølge vedkommende Udlægshavers Begjæring bliver den af Peder Thorsen i Vester Skjørringe under Grevskabet Christianssæde, beboede Arvefæstegaard Gothaab af Hartkorn 6 Tdr. 3 Skpr. 1 Fdkr. 1 Alb. med Besætning samt den i Jorderne nedlagte Vintersæd stillet til 3de offentlige Auctioner, nemlig: Fredagen den 31te Marts ) førstkommende, Løverdagen den 15de April hver Dags For- og Løverdagen den 29de April, middag Kl. 11. De to første Auctioner afholdes paa Grevskabet Christians sædes Tingsted ved Pederstrup og sidste Auction i den sælgende Eiendom. Conditionerne ere forinden Auctionen til Eftersyn hos Forvalter Lyten paa Christianssæde og nærværende Bekjendtgjørelse skeer ikke alene til Efterretning for Lysthavende men og overeensstemmende med Pl. 22de April 1817. Pederstrup den 12te Marts 1843. Aggerup.
Lolland-Falsters Stifts-Tidende, 1843-03-18
Onsdagen den 29de dennes, Formiddag Kl. 10, fremmes Auction i Wanthore og Taagense Skove over Egetoppe og Spaaner, samt andet Affald af skovede Træer, Hr. Skibsbygger Bonnesen tilhørende. J det Sælgende er enkelte Stkr. Gavntræe. Mødestedet er hos Gaardmand Hans Knudsen af Taagense. Aalholm den 16de Marts 1843. J. C. Lund.
Lolland-Falsters Stifts-Tidende, 1843-03-18
I indeværende Foraar lader Puggaard, & Hage ved offentlig Auction til de Høistbydende bortsælge: i Nakskov circa 250 Sække god Brasil-Casse i Maribo - 250 dito dito dito paa 9 Maaneders Credit. Det Nærmere vil iblve bekjendtgjort.
Lolland-Falsters Stifts-Tidende, 1843-03-18
Fredagen og Løverdagen den 31te Marts og 1ste April førstkommende, bliver ved offentlig Auction atter bortsolgt en Deel af det Kjøbmand M. D. Brabrands Opbudsbo i Mariboe tilhørende Varelager, nemlig: Boockskins, fine sorte Thibets de Welvets, Cambringe, Jaconet, Linon, Moll, Gaze, Kammerdug, glatte og figurerede Bobbinetter, Strimmelbobbinetter og Blonder, couleurte Shertings, trykkede Tvills, hvide Shertings 8 Stouds, fra 7 1/2 til 11 Qvarteer brede, ægte chinesiske Nanqvin, Everlastings, hvide VestePiqvees 8 andre Piqvees, Flos=Piqve, trykkede Musliner 6 Ginghams, hvide Gardin=Musliner, Fryndser og Agramaner, hvide Lærreds=Lommetørklæder, en Deel Silkebaand og andre Baandvare, sorte og couleurte Halsbind og sorte Silketørklæder, rødstribet og blaastribet engelsk Bolster, couleurte og hvide Bomulds=Strikkegarn, ubleget Tvist, engelske Underpantalons og Undertrøier, forskjellige Sorter Tapetpapirer, sorte glatte, og couleurte farvede Voxduger (disse sidste 10 1/2 Qvarteer brede), Hestedækkener og Hestedækken=Tøier med mere. Ligeledes vil ved denne Auction blive bortsolgt en Deel af Boets Beholdning af Galanteri-Varer, saasom fine Porcellains Kopper med Forgyldning 8 Maleri, nogle af de større, udmærket smukke, Stykker af forgyldte, pletterede, laqverede Bronce og Glas-Sager, samt 1 Alabastes Taffeluhr med et 14 Dages Værk, som ogsaa tvende Jagtrifler og 1 Stangriffel, udmærket gode, samt 1 Par fine franske Pistoler og en Deel andre korte Vare. Auctionen begynder og Formiddagen Kl. 10, i Boets Gaard, hvor Varene, de 2 sidste Dage forinden Auctionen ere til Eftersyn. Vederhæftige Kjøbere gives Credit til førstkommende Mikkelsdag med Betalingen, som erlægges til Boets Curator, Procurator G. Aagaard paa Binitze, eller Fuldmægtig Hansen i Mariboe. Mariboe Byfogedcontoir den 16de Marts 1843. C. A. Møller.
Lolland-Falsters Stifts-Tidende, 1843-03-18
Bortforpagtnings-Auction. Hovedgaarden Christianssæde i Lolland, agtes, om antageligt Bud skeer, ved offentlig Auction Onsdagen den 12te April førstkommende bortforpagtet fra 1ste Mai 1843. I Gaardens Jorder, der udgjør circa 550 Tdr. Pløieland, er nedlagt circa 84 Tdr. Land Vintersæd, som tegner meget godt, og med Gaarden følger fornøden Besætning af Heste og Avlsredskaber, omtrent 100 Stkr. Malkeker, foruden Ungqvæg, samt nogle Sviin og Faar, saa og fornødent Sædekorn, endeel Meierie- og Kjøkkenredskaber, Inventarium af Huusholdningsreqvisiter og Kakkelovne med videre. Endvidere følger Forpagtningen et Mølle- og Kjærneværk, mueligt ogsaa en Tærskemaskine. Forpagteren vil derhos kunne erholde omtrent 20 Huusmænd til Høstarbeide mod billig Godtgjørelse, ligesom Kornet i Laderne vil blive modtaget af Huusmænd uden Godtgjørelse af Forpagteren. Conditionerne ere forinden til Eftersyn, saavel hos Grev E. Reventlow paa Aalstrup, som hos undertegnede Godsforvalter der paaviser Gaarden med Tilbehør. Auctionen afholdes paa selve Gaarden bemeldte Dags Formiddag Klokken 11. Christianssæde pr. Mariboe den 14de Marts 1843. I. M. Lytzen.
Lolland-Falsters Stifts-Tidende, 1843-03-18
Forpagtnings-Auction. Efter Overeenskomst med vedkommende Auctionsdirecteur, bliver Avlsgaarden Nyegaard i Stoense Sogn under Grevskabet Langeland, dens Avling og Hollænderie, stillet til Bortforpagtning i 9 Aar fra 1ste Mai 1844, ved Auction, som afholdes i Birketingshuset ved Tranekjær Slot, Mandagen den 10de April førstkommende om Formiddagen Kl. 11. Gaarden staaer for 18 Tdr. 3 Skpr. 3 Fdkr. 1 1/5 Alb. contribuabelt Ager og Engs Hartkorn, og er beliggende tæt ved Stoense Havn og ved Ladestedet Loehals. - Conditionerne ligge, 14 Dage forinden Auctionen, til Eftersyn paa Gjestgiverstederne i Rudkjøbing og Tranekjær. Tranekjær den 10de Marts 1843. B. L. Møller. Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kbd. Wulff i Stubbekjøbing, Færgeforvagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1843-03-20
Lollands Falsters Stift Tvende. Redigeret, trykt og udgivet af W. F. Laub i Nykjøbing. No 54. Mandagen den 20. Marts.
Lolland-Falsters Stifts-Tidende, 1843-03-20
Jndenlandske Efterretninger. Dannevirke indeholder en med 80 Underskrifter forsynet Protest fra Grundeierne i Jels Sogn i Slesvig imod at der fra dette Sogn skulde være indleveret til den slesvigske Stænderforsamling en med 50 Underskrifter forsynet Petition, der indeholdt en Misbilligelse af det danske Sprogs Brug i Stændersalen, ihvorvel Stændertidenden med klare Ord siger, at en saadan er indkommen. Tvertimodtilbagesendtes en af de saakaldte Advocatpetitioner, der havde fundet Vei til Jels Sogn og som bekjendt indeholdt uværdige Angreb paa de dansktalende Deputerede, med en af 50 Underskrifter ledsaget Protest, som i stærke Ord dadlede Slesvigholsteenernes Adfærd. Da det umuligt kan antages, at en anden Petition ved Siden af den anførte Protest, og altsaa af modsat Jndhold, de Protesterende uafvidende, skulde være indsendt til Stænderforsamlingen, saa opfordre de 80 Slesvigere Præsidiet for den slesvigske Stænderforsamling eller Stændertiden dens Redaction eller hvem det ellers maatte vedkomme, at angive Grundene for denne ligesaa uforklarlige som uforsvarlige Handlemaade og Ringeagt mod det danske Jels Beboere som og imod deres ærede og agtede Herrer Deputerede. Hvad der i Stændertidenden er anført og 51 Grundbesiddere i Jels erklære de Protesterende for falsk, og forlange, da denne Krænkelse mod dem og Sandheden er skeet i et offentligt Blad af saa stor Betydenhed, at de Vedkommende, der have foranlediget den, ville tilbagekalde samme og offentliggjøre Meningen af Jelsboernes Protest og Ønsker uden Fordreielse. (Kbhpst.)¬
Lolland-Falsters Stifts-Tidende, 1843-03-20
(Corresp.) Kjøbenhavn den 18de Marts. J disse Dage er der falden et mærkeligt Høiesterets Præjudicat, hvorved det maa antages afgjort, at Hof= og Stads=Retten, skjøndt sideordnet Politiretten, skal anstille Undersøgelser og sidstnævnte Rets Medlemmers Forhold, naar derover føres Anke. Ved formeldte Præjudicat er nemlig Hofjunker og Co pist ved Politiretten Serena d'Acqueria paalagt at beedige en under en Sag mod 2 Arrestant inder (Søstre) Lundqvist afgiven Erklæring, hvilken Sag derfor er bleven hjemviist til Hof- og Stads=Retten. En af Arrestantinderne havde nemlig for den constituerede Politiretsassessor Bruuns Protocol afgivet en Tilstaaelse, som hun tilbagekaldte for Criminelkammeret, da Sagen var kommen dertil, idet hun paastod, at Assessoren ved Slag havde formaaet hende til at afgive den. Hans Erklæring blev indhentet, men han nægtede Rigtigheden af Arrestantindens Beskyldning. Arrestantinden nægtede atter denne Erklærings Rigtighed, og paastod, at Skriveren ved Politiretten Serena d'Acqueria vilde kunne bevidne Rigtigheden af hendes Paastand. Serena d'Acqueria protesterede under sit Møde i Criminelkammeret mod at afgive Forklaring om det omhandlede Punkt, men indsendte sin Erklæring, med hvilken Hof= og Stads=Retten fandt sig fyldestgjort, uagtet Arrestantinden ogsaa modsagde Rigtigheden, af denne Erklæring, der stemmede med Assessor Bruuns; men Høiesteret har nu dediceret, at Serena d'Acqueria skal beedige sin Erklæring. - Her har man da et nyt Tilfælde, som viser det lidet Betryggende for Retssikkerheden, at der ved Politiets Protocoller, foruden Dommeren og Skriveren, ikke er noget Vidne tilstede, en Mangel, som dog tør ventes afhjulpen, naar den nye Criminal- og Politi=Ret kommer istand. Kongens Generaladjudant for Søetaten, Contreadmiral Wulff, er imorges pludselig bortreven ved Døden. Marinen har i ham mistet en dygtig Officeer, Kongen en tro Tjener, og hans Slægt og Venner en elskværdig Mand. Fuldmægtig Bülow ved det herværende Brolægningsvæsen har i forrige Uge taget Livet af sig, og faa Dage efter fulgte hans Principal ham, Brolægningsinspecteur Paulsen. Anledningen har været, at der er fundet betydelige Misligheder i Brolægnings-Regnskabet, navnlig ved de ugentlige Beregninger af Arbeidslønnen. Hvor stor egentlig Underslæbet har været, lader sig endnu ingenlunde bestemme, og det vil overhovedet være vanskeligt at komme paa det Reene i denne Sag, da begge de Paagieldende ere døde. Det er imidlertid ikke sandsynligt, at Paulsen har havt directe Andeel i Underslæbet, da han skal have gjort jevnlige Laan, hos sin Fuldmægtig, og ikke har efterladt sig Formue, tvertimod nok Gield. Efter Bülow er der derimod en ikke ubetydelig Formue, som han neppe kan have samlet af sin Gage, 400 Rbd. om Aaret. Efter Borgerrepræsentationens Forslag er der nu nedsat en Commission til at undersøge Sagen, bestaaende af Borgermesterne Schæffer og Mundt, samt Raadmand David, og Borgerrepræsentanterne Hvidt, Algreen-Ussing og Duntzfelt.
Lolland-Falsters Stifts-Tidende, 1843-03-20
J Slesvig forevises i denne Tid 3 Automater, der ere hundrede Aar gamle, og der, hvis ikke Jtzehoer Wochenblatt lyver, maae være sande Mirakel Automater. Det Ene er en Pige, der spiller 5 Arier, det Andet en Dreng, der skriver efter Dictat, dypper selv sin Pen, slaaer det overflødige Blæk af, undersøger efter Skrivningen, om der er glemt en Streg eller en Prik, osv. Det Tredie er ogsaa en Dreng, der udfører 5 forskjellige Tegninger med mesterlig Nøiagtighed. - Vi skulde være meget tilbøielige til at antage, at der maa være levende Automater, som have en Haand med i Spillet ved Udførelsen af disse Kunststykker.